Blaze7451/Wiki-th-20250601 huggingface dataset:
คิวโพลาสามเหลี่ยมอีลองเกต

คิวโพลาสามเหลี่ยมอีลองเกต (elongated triangular cupola) เป็นทรงหลายหน้า (polyhedron) ที่เกิดจากการนำคิวโพลาสามเหลี่ยม (triangular cupola: J3) มาต่อเข้ากับปริซึมหกเหลี่ยม (hexagonal prism) ที่ฐานรูปหกเหลี่ยม ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 9 หน้า และหน้ารูปหกเหลี่ยมปรกติ 1 หน้า รวม 14 หน้า รูปทรงนี้มี 15 จุดยอด 27 ขอบ และเป็นทรงตันจอห์นสันหมายเลข 18 (Johnson solid: J18)

**ดูเพิ่ม**
 พีระมิดคู่สี่เหลี่ยมจัตุรัสไจโรอีลองเกต (gyroelongated square dipyramid: J17)- คิวโพลาสี่เหลี่ยมจัตุรัสอีลองเกต (elongated square cupola: J19)

**แหล่งข้อมูลอื่น**
  title = Elongated triangular cupola-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
สถานีย่อย:วิดีโอเกม

สถานีย่อยวีดีโอเกม
left
วิดีโอเกม (video game) เป็นซอฟต์แวร์คอมพิวเตอร์ เพื่อความบันเทิงชนิดหนึ่ง ในรูปของการนำเอาเกมมาประยุกต์เล่นในคอมพิวเตอร์โดยใช้ภาษาต่างๆ มาเขียนตามแนวทางของผู้สร้างเกม ว่าจะสร้างให้เสมือนจริง หรือจะสร้างแบบเน้นกราฟิก การสื่อด้วยเทคนิคด้านภาพที่สมจริงโดยใช้ภาพแอนิเมชันเป็นต้น ลักษณะทั่วไปของเกมคอมพิวเตอร์คือ เป็นการจำลองสถานการณ์เพื่อให้ผู้เล่นแก้ไขปัญหา โดยจะมีกฎเกณฑ์ และเป้าหมายแตกต่างกันไปในแต่ละเกม
บทความดีเด่น
ดีเฟนส์ออฟดิแอนเชียนส์ (Defense of the Ancients; ตัวย่อ: DotA) เป็นฉาก (scenario) ดัดแปลงสำหรับเกมวางแผนเรียลไทม์ วอร์คราฟต์ 3: เรนออฟเคออส และภาคต่อ วอร์คราฟต์ 3: บัลลังก์น้ำแข็ง โดยพัฒนาต่อมาจากแผนที่ "อีออนออฟสไตรฟ์" (Aeon of Strife) ในเกม สตาร์คราฟต์; จุดมุ่งหมายของแต่ละทีมในฉาก คือ การทำลายฐานทัพของฝ่ายตรงข้าม (เรียกว่า แอนเชียนส์) ซึ่งมีการป้องกันอย่างแน่นหนาตรงมุมของแผนที่ โดยผู้เล่นจะได้ควบคุมยูนิตทรงพลัง ที่เรียกว่า "ฮีโร่" ร่วมกับพลพรรคซึ่งถูกควบคุมผ่านปัญญาประดิษฐ์ เรียกว่า "ครีป" (Creep) และจากรูปแบบการเล่นของเกมเล่นตามบทบาท ผู้เล่นจะเลเวลอัพฮีโร่ของตนและใช้ทองเพื่อซื้อไอเท็มระหว่างการเล่น อ่านต่อ... 
บทความดีเด่นก่อนหน้านี้: เดอะซิมส์ 2 • วินนิงอีเลฟเวน • เพลย์สเตชั่น 3 • อีลีทบีทเอเจนท์ส
บทความที่ได้รับการแก้ไขไม่นานมานี้: วี (เครื่องเล่นเกม)
หมวดหมู่
บริษัทเกมคอมพิวเตอร์ - เกมในระบบปฏิบัติการวินโดวส์ - เครื่องเล่นเกม  - ภาพยนตร์ที่สร้างจากเกม - วิดีโอเกมที่ยังไม่ได้ออกวางจำหน่าย - เกมชุด

รู้ไหมว่า- ...ขณะนี้ (มีนาคม 2559) มีเกมที่สนับสนุน DirectX 12 เพียงแค่ 10 เกมเท่านั้น- ...ภาษาซิมส์ เป็นภาษาที่ได้จากการทดลองกร่อนเสียงในภาษา ยูเครน, ฝรั่งเศส, ลาติน, ฟินแลนด์, อังกฤษ และตากาล็อก
สถานีย่อยอื่น ๆ
__NOTOC__ __NOEDITSECTION__
วิดีโอเกม
เดอะซิมส์ ปาร์ตี้สุขสันต์ บ้านหรรษา

เดอะซิมส์ ปาร์ตี้สุขสันต์ บ้านหรรษา The Sims: House Party เป็นภาคเสริมของเกมชุดเดอะซฺมส์ โดยเป็นเกมในลำดับที่ 2 ผลิตเมือ 28 มีนาคม พ.ศ. 2544 

**ในเกมส์ == 
เกมเดอะซิมส์นี้เป็นเกมภาคเสริมที่สองของเกมเดอะซิมส์ จากของเกมส์ ภาคเสริมสร้างชีวิต ลิขิตฝัน ซึ่งภายในเกมส์นี้ คุณสามารถเล่นเป็นชาวซิมส์และคุณสามารถจัดงานปาร์ตี้ด้วยตัวคุณเอง ซึ่งจะสามารถโทรหาเพื่อนบ้านของซิมส์ด้วย คุณสามารถร่วมงานปาร์ตี้โดย คุณจะต้องโทรหาเพื่อนบ้านให้เข้าไปเยี่ยมเล่น ปาร์ตี้กับพวกเรา

**สิ่งของใหม่ในเกมส์**
 เค้กเท้าแฟนซี เป็นเค้กที่คุณจะสามารถเลือกคนมาเต้นนอกเค้ก เช่น ชาย หรือ หญิง คุณสามารถชมกับเพื่อนๆ ได้ด้วยในการแสดงนี้ ถ้านักแสดงเต้นจบเสร็จแล้ว ก็มาทักทายเรา และก็จากไป

**อ้างอิง**
หมวดหมู่:เดอะซิมส์
อิสราดิพีน

อิสราดิพีน (Isradipine) มีกลไกการออกฤทธิ์ ลดการบีบตัวของหัวใจ ลดอัตราการเต้นของหัวใจ ลดความดันโลหิต
ขยายหลอดเลือดแดง รวมทั้งหลอดเลือดหัวใจ นำไปใช้ในการรักษา ความดันโลหิตสูง โรคหัวใจขาดเลือด บางตัวสามารถใช้รักษาหัวใจเต้นผิดจังหวะบางชนิดได้ บางตัวสามารถนำมาใช้รักษาภาวะหัวใจล้มเหลว(ร่วมกับยาอื่น โดยช่วยลดอาการแต่ไม่ช่วยลดอัตราตาย) ผลแทรกซ้อนที่สำคัญ ปวดศีรษะ ร้อนวูบวาบ ใจสั่น(บางตัว) ข้อเท้าบวม(พบบ่อยมาก) หน้ามืดเวลาลุกขึ้นยืน

**Stereochemistry**

**แหล่งข้อมูลอื่น**
  Drug offers hope for Parkinson's - BBC News, 11 June 2007.-  - Commentary of Chan et al. publication
หมวดหมู่:เภสัชกรรม
สารแขวนลอย

แป้งที่แขวนลอยอยู่ในน้ำ
สารแขวนลอย คือสารผสมของสสารต่างชนิดกันที่ไม่เป็นเนื้อเดียวกันและมีอนุภาคใหญ่กว่า 1 ไมโครเมตร (1000 นาโนเมตร) ในหนึ่งมิติเป็นอย่างน้อย ซึ่งใหญ่กว่าอนุภาคของคอลลอยด์ อนุภาคในสารแขวนลอยสามารถตกตะกอนได้เมื่อตั้งทิ้งไว้ และอาจสามารถแยกออกจากกันได้ เช่น ทรายในน้ำ ส่วนคอลลอยด์นั้นจะไม่สามารถแยกออกจากกันได้และไม่ตกตะกอน สารแขวนลอยไม่สามารถผ่านรูกระดาษกรองและกระดาษเซลโลเฟนได้

**ตัวอย่างสารแขวนลอย**
 โคลนหรือน้ำขุ่น ซึ่งมีอนุภาคของดินอยู่ในน้ำ- แป้งหรือผงชอล์กที่แขวนลอยในน้ำ ดังรูปทางขวามือ- อนุภาคของฝุ่นที่แขวนลอยในอากาศ

**อ้างอิง**

**ดูเพิ่ม**
 คอลลอยด์ (colloid)- อิมัลชัน (emulsion)- สารละลาย (solution)- ความขุ่น (turbidity)
หมวดหมู่:สารเนื้อผสม
โคกุลิกะ

นิกายโคกุลิกวาท แป็นนิกายที่แยกตัวออกมาจากนิกายมหาสังฆิกะ หลักธรรมโดยทั่วไปเหมือนกับนิกายมหาสังฆิกะ แต่ที่แยกตัวออกมาเพราะนิกายนี้ถือพระอภิธรรมปิฎกเป็นพิเศษ ไม่เคร่งครัดในพระวินัย ถือว่าการปฏิบัติให้พ้นกิเลสตัณหาโดยเร็วสำคัญกว่าการรักษาสิกขาบท

**อ้างอิง**
  หน้า = 
หมวดหมู่:นิกายในศาสนาพุทธเถรวาท
ปุลัสตยะ

ปุลัสตยะ (पुलस्त्य, ปุลสฺตฺย) หรือในรามายณะ คือ มหาฤๅษีปุลัสตยะ หรือ ท้าวจตุรพักตร์ เป็นบิดาของท้าวลัสเตียนและเป็นพระอัยกา (ปู่) ของราวณะ (ทศกัณฐ์ ในรามเกียรติ์ และเรียมเกร์) มีนามเดิมว่า ท้าวมหาอัชดาหรือธาดา เป็นผู้ครองกรุงลงกาองค์แรก มเหสี คือ นางมลิกา (ในรามายณะ คือ นางมานินี (Manini) หรืออีกนาม คือ นางหริวภู (Havirbhu)) และโอรสเป็นยักษ์สี่มือ ชื่อ ท้าวลัสเตียน อาวุธ คือ ตรีศูล คทา และฉัตรแก้ว มีบุษบกแก้วเป็นอากาศยานวิเศษ ในรามเกียรติ์ ระบุว่า ท้าวจตุรพักตร์เป็นน้องท้าวมาลีวัคคพรหมหรือท้าวมาลีวราช ดังนั้นทศกัณฐ์ จึงถือว่าตนเป็นวงศ์พรหม
มหากาพย์รามายณะระบุว่า ปุลัสตยะเป็นหนึ่งในฤๅษีเจ็ดตนที่พระพรหมสร้างขึ้นด้วยความคิด และเป็นบิดาของฤๅษีวิศรวา บิดาของราวณะ

**ลักษณะและสี**
ท้าวจตุรพักตร์ มีกายสีขาว รูปอย่างพรหม

**อ้างอิง**

**ดูเพิ่ม**
 นาคะประทีป. สมญาภิธานรามเกียรติ์. กรุงเทพฯ: สำนักพิมพ์คลังวิทยา, หน้า 30-31.
หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
นางกาลอัคคี

กาลอัคคี เป็นตัวละครในรามเกียรติ์และรามายณะ ในรามเกียรติ์ นางกาลอัคคีเป็นธิดาพญากาลนาคกับนางประภา ต่อมาได้เป็นอัครมเหสีองค์แรกของทศกัณฐ์ มีบุตรชื่อบรรลัยกัลป์  ในรามายณะต้นฉบับ ปรากฏชื่อเป็น ธันยมาลินี

**ในรามายณะ**

**ในรามเกียรติ์**
พญากาลนาคถวายนาคบุตรสาวของตนให้แก่ท้าวลัสเตียนเป็นบรรรณาการแต่ ท้าวลัสเตียนทรงพระชราภาพมากแล้ว มเหสีและสนมก็มีอยู่จำนวนมาก จึงมอบให้เป็นชายาของทศกัณฐ์แทน ให้เป็นพระมเหสีสูงศักดิ์ กว่านางสนมทั้งปวงของทศกัณฐ์ ก่อนที่จะสละราชสมบัติได้แต่งตั้งทศกัณฐ์ครองเมืองลงกาต่อมา และมีนางอัคคีเป็นอัครมเหสีสูงศักดิ์กว่านางสนมทั้งแปดหมื่นสี่พันตน หลังจากทศกัณฐ์ชลอเขาไกรลาสให้ตั้งตรงได้และได้รับพระราชทานนางมณโฑจากพระอิศวรมา จึงสถาปนานางมณโฑให้เป็นพระอัครมเหสีเอกแทน ดังปารากฏในภาพจิตรกรรมในวัดพระศรีรัตนศาสดารามหลายตอน ที่นางกาลอัคคี (ทรงมงกุฏยอดนางนาค) จะประทับถัดมาจากนางมณโฑเสมอ

**ลักษณะหัวโขนและสีกาย**
มีกายสีนวลจันทร์ 1 หน้า 2 มือ มงกุฎกษัตรีย์ยอดนาค
หมวดหมู่:นางในวรรณคดี
หมวดหมู่:ตัวละครในรามเกียรติ์
นางสำมนักขา

นางสำมนักขา (शूर्पणखा, ศูรฺปณขา) เป็นตัวละครหนึ่งในมหากาพย์รามายณะ

**ประวัติ**
นางสำมนักขา เป็นธิดาองค์เดียวของท้าวลัสเตียนและนางรัชฎา มีสวามีคือ ชิวหา เป็นน้องสาวของทศกัณฐ์ กุมภกรรณ พิเภก ขร ทูษณ์ และตรีเศียร นางสำมะนักขามีสามีชื่อ ชิวหา ซึ่งชิวหาผู้นี้ทำหน้าดูแลกรุงลงกาเมื่อทศกัณฐ์ได้ไปเที่ยวป่ากับนางมณโฑ ตลอดเวลา 7 วัน 7 คืนทำให้เกิดง่วงนอน จึงได้แลบลิ้นยาวออกมาปกคลุมกรุงลงกาและนอนหลับพักผ่อน เมื่อทศกัณฐ์กลับมาพบว่ากรุงลงกาถูกปกคลุมก็คิดว่าเป็นเวทมนตร์ของศัตรู จึงขว้างจักรไปตัดลิ้นชิวหาจนขาดทำให้ชิวหาถึงแก่ความตายยังความเศร้าโศกเสียใจให้แก่นางสำมนักขายิ่งนัก
หลังจากชิวหาสิ้นไป วันหนึ่งนางสำมนักขาไปเที่ยวป่าและได้พบพระรามจึงเกิดหลงรักขึ้นและได้เข้าไปเกี้ยวพาราสี แต่พระรามไม่สนใจ นางสำมะนักขาจึงตามพระรามไปที่อาศรมเห็นนางสีดา จึงคิดว่า ถ้าหากตนกำจัดนางสีดาได้ พระรามคงจะหันมาสนใจตน ดังนั้น นางสำมนักขาจึงเข้าไปทำร้ายนางสีดาแต่ถูกพระรามจับได้ จึงถูก พระลักษมณ์ ลงโทษด้วยการตัดหูและจมูก และปล่อยนางคืนไป เป็นเหตุให้เกิดสงครามระหว่างพระรามกับทศกัณฐ์
นางสำมนักขา มีบุตรเป็นรากษส 3 ใน 10 แห่งกรุงลงกา คือ กุมภกาศ  อดูล ปีศาจยักษิณี  และวรณีสูร

**ลักษณะและสี**
สีเขียวสด  1 หน้า  2 มือ ผมยาว สวมกระบังหน้า

**โคลงภาพรามเกียรติ์**
สำมนักขาชื่ออ้าง อสุรพันธุ์
นาฏขนิษฐาทศกรรฐ แก่นไท้
ฉวีกายสกลวรรณ เขียวสด สอาดนอ
เป็นเอกชาเยศรได้ อยู่ด้วยชิวหา
ขุนมหาสิทธิโวหาร
(ตัวสะกดตามต้นฉบับเดิม)

**ข้อมูลเพิ่มเติม**
โขนเรื่องรามเกียรติ์ ตอนนางสำมนักขา ของกรมศิลปากรfix-attempted=yes 
หมวดหมู่:นางในวรรณคดี
หมวดหมู่:ตัวละครในรามเกียรติ์
นางสุพรรณมัจฉา

นางสุพรรณมัจฉา (ความหมาย: "ปลาทอง") เป็นตัวละครจากวรรณคดีเรื่อง รามเกียรติ์ อันเป็นธิดาของทศกัณฐ์ ที่ต่อมาได้ตกเป็นภรรยาคนหนึ่งของหนุมาน ทหารเอกของพระราม อันเป็นตัวเอกของวรรณคดีเรื่องดังกล่าว
นางปรากฏตัวครั้งแรกเมื่อครั้งที่พระรามให้หนุมานถมมหาสมุทรข้ามไปยังกรุงลงกา ทศกัณฑ์จึงให้นางสุพรรณมัจฉาและบริวารที่เป็นปลาลอบขนหินถมทะเลดังกล่าวไปทิ้ง หนุมานสงสัยจึงดำลงไปใต้ท้องทะเลจึงพบนางสุพรรณมัจฉา ภายหลังทั้งสองได้ร่วมรักกันและมีบุตรคือ มัจฉานุ ที่ตัวเป็นลิงมีหางเป็นปลา
เช่นเดียวกับนางสีดา ที่มีบิดาเป็นยักษ์ แต่ก็มีรูปโฉมที่สวยงาม แม้นางสุพรรณมัจฉาจะเป็นตัวละครที่มีบทบาทไม่มากนัก แต่ก็เป็นที่กล่าวขานถึงรูปลักษณ์ที่งดงามที่ปรากฏตามจิตรกรรมฝาผนัง จนเป็นหนึ่งในนางในวรรณคดีที่มีชื่อเสียงนางหนึ่ง  ทั้งนี้นางสุพรรณมัจฉาปรากฏอยู่ในรามายณะของภูมิภาคอุษาคเนย์บางประเทศเท่านั้น

**ประวัติ**
นางสุพรรณมัจฉา เป็นธิดาของทศกัณฑ์ กับนางปลา ซึ่งเป็นสัตว์เดียรัจฉานแต่ทศกัณฑ์ได้แปลงกายเป็นปลาลงไปสมสู่จนกำเนิดธิดาขึ้นมา แม้ทศกัณฑ์จะเป็นยักษ์ แต่ในวรรณคดีอนุโลมให้ทศกัณฑ์เป็นมนุษย์ ด้วยเหตุนี้ในงานจิตรกรรมฝาผนังเธอจึงมีรูปลักษณ์ที่ท่อนบนเป็นมนุษย์ส่วนท่อนล่างเป็นปลา  คือกลายเป็น นางเงือก กระนั้นนางสุพรรณมัจฉาก็มีรูปโฉมที่งดงาม มีผิวกายผ่องพรรณเป็นสีทอง ดังปรากฏความว่า
ด้วยเหตุนี้นางสุพรรณมัจฉาจึงเป็นพี่น้องร่วมบิดากับนางสีดา แต่ด้วยความที่นางสุพรรณมัจฉามีท่อนล่างเป็นปลา จึงอาศัยอยู่เพียงแต่ในน้ำในมหาสมุทร มิอาจอยู่ในเวียงวังดังบุตรคนอื่น

**ความสัมพันธ์กับหนุมาน**
การสังวาสของหนุมานและสุพรรณมัจฉา
ครั้นเมื่อพระราม ได้มอบหมายให้หนุมานและนิลพัทพาพลวานรไปถมมหาสมุทรเพื่อทำถนนไปสู่กรุงลงกา เมื่อทศกัณฑ์ล่วงรู้เข้าจึงสั่งให้สุพรรณมัจฉาและบริวารคือฝูงปลาคาบก้อนหินของฝ่ายพระรามไปทิ้งเสีย ทำให้การถมถนนไม่เป็นผลสำเร็จ หนุมานจึงเกิดความสงสัย จึงดำลงไปใต้น้ำพบนางสุพรรณมัจฉาและฝูงปลากำลังคาบก้อนหินไปทิ้ง หนุมานโกรธแค้นมากจึงชักตรีออกไปฆ่านางสุพรรณมัจฉา แต่ท้ายที่สุดหนุมานก็เปลี่ยนทัศนคติแปรเป็นความรักต่อนาง หนุมานจึงเกี้ยวพาราสีและร่วมสังวาสกัน ดังปรากฏความว่า
หลังสิ้นการสังวาส นางสุพรรณมัจฉาก็เลิกก่อกวนการสร้างถนน แต่ก็ทำสำเร็จเปราะหนึ่งเพราะหนุมานก็ต้องเสียเวลามาร่วมเพศกับนางระยะหนึ่ง ต่อมานางสุพรรณมัจฉาได้ตั้งครรภ์และให้กำเนิดบุตรชื่อ มัจฉานุ ที่เป็นลิงแต่มีหางเป็นปลา นางสุพรรณมัจฉาเกรงว่าทศกัณฑ์ผู้บิดาจะล่วงรู้ว่านางได้เสียกับหนุมานแล้ว จึงนำบุตรมาทิ้งไว้ที่ชายหาด ที่ต่อมาไมยราพณ์ได้นำไปเลี้ยงเป็นบุตรบุญธรรม

**ทางศาสนา**
ในอดีตเมื่อถึงช่วงเวลาทอดกฐินจะมีการประดับธง คือ "ธงจระเข้" คู่กับ "ธงนางมัจฉา" เมื่อทอดกฐินเสร็จแล้วก็จะต้องเอาธงนี้ไปปักหน้าวัด เพื่อให้ผู้ที่ผ่านไปมารู้ว่าวัดนี้ได้ทอดกฐินแล้ว ผู้คนก็จะยกมือขึ้นอนุโมทนาในการกุศลกฐินด้วย ด้วยเหตุนี้ธงจระเข้และนางมัจฉาจึงเป็นเครื่องหมายการกฐินที่จำเป็นสมัยก่อน เพราะเวลาแห่สามารถจะรู้ได้ว่าเป็นแห่กฐิน ผิดกว่างานบุญอื่น ๆ

**ในวัฒนธรรมร่วมสมัย**
เรื่องราวความสัมพันธ์ระหว่างหนุมานและนางสุพรรณมัจฉาถูกนำไปสร้างเป็นเพลง สุวรรณมัจฉา  ขับร้องโดยบุหลัน คชรมย์ ถูกเผยแพร่เป็นดิจิตอลดาวน์โหลดซิงเกิลเมื่อกลางเดือนกรกฎาคม พ.ศ. 2560

**อ้างอิง**

**แหล่งข้อมูลอื่น**
 สุพรรณมัจฉา
หมวดหมู่:นางในวรรณคดี
หมวดหมู่:ตัวละครในรามเกียรติ์
นางอากาศตะไล

อังกาศตไล หรือ อากาศตะไล หรือ นางสุรสา (Surasa) เป็นชื่อตัวละครในเรื่องรามายณะของอินเดีย และรามเกียรติ์ของไทย ในเรื่องรามายณะของอินเดียเป็นเทวีซึ่งเป็นมารดาของเหล่านาค และดูแลมหาสมุทรก่อนถึงกรุงลงกา รวมถึงเป็นสตรีหนึ่งในสามคนที่รักษากรุงลงกา ได้แก่ นางสุรสา นางสิมหิกา และผีเสื้อสมุทร 
ในรามเกียรติ์ของไทย เป็นยักษิณี ซึ่งเป็นเสื้อเมืองกรุงลงกา รักษาด่านทางอากาศ และเป็นหนึ่งในเจ็ดกองลาดตระเวนตรวจการกรุงลงกา เมื่อหนุมานมาถวายแหวนให้แก่นางสีดาที่สวนขวัญ ในกรุงลงกา อากาศตะไลได้รบกับหนุมาน และพ่ายแพ้ถูกหนุมานสังหารถึงแก่ความตาย 
(ชื่ออากาศตไล เขียนตามบทพระราชนิพนธ์เรื่องรามเกียรติ์ ในรัชกาลที่ 1, ชื่ออังกาศตะไล เขียนตามบทพระราชนิพนธ์ เรื่องรามเกียรติ์ ในรัชกาลที่ 2)

**ลักษณะและการแต่งกายของโขนตัวละครในรามเกียรติ์ของประเทศไทย**
กายสีแดงเสน สวมเทริดน้ำเต้า 5 ยอด ปากแสยะ ตาโพลง 4 หน้า 8 มือ
อาวุธประจำกาย ได้แก่ จักร พระขรรค์ ตรีคทา ง้าว ศร โตมร ค้อนเหล็ก
ใส่เสื้อแขนสั้น นุ่งผ้าจีบหน้านาง (จากจิตรกรรม บานประตู วัดพระศรีรัตนศาสดาราม)
ในการแสดงการ ลักษณะศีรษะโขน  สวมมงกุฎยอดน้ำเต้า 5 ยอด ปากแสยะ ตาโพลง มีหน้าเล็ก ๆ 3 หน้าด้านหลัง
นุ่งผ้าจีบหน้านางไม่เหมาะในการเข้ารบ จึงเปลี่ยนมานุ่งโจงกระเบน สวมเสื้อแขนยาว ห่มสไบนาง 2 ชาย ห้อยสะอิ้ง
อาวุธที่ใช้ในการแสดงมี จักร (คล้องพระขรรค์) พระขรรค์ ตรี คทา (เหน็บเอว) ศร (เหน็บข้างหลัง) ถือง้าวหรือโตมร

**โคลงประจำภาพ**
หมวดหมู่:นางในวรรณคดี
หมวดหมู่:ตัวละครในรามเกียรติ์
อ
พระพิราพ

thumb
ไฟล์:พระราชพิธีครอบองค์พระพิราบ -4.jpg|thumb|‘รำหน้าพาทย์องค์พระพิราพเต็มองค์’ ครูรงภักดี (เจียร จารุจรณ)  รำหน้าพระที่นั่ง ถวายพระบาทสมเด็จพระเจ้าอยู่หัว รัชกาลที่ 9 พ.ศ. 2504  (ภาพจากหนังสือ พระพิราพ ของประพันธ์ สุคนธะชาติ)
พระพิราพ เป็นอสูร มีลักษณะหน้ากางคางออก เรียกว่าหน้าจาวตาล สีม่วงแก่ หรือสีน้ำรัก หรือสีทอง ปากแสยะ ตาจระเข้ เขี้ยวทู่หรือเขี้ยวตัด หัวโล้น สวมกะบังหน้า ตอนทรงเครื่องสวมมงกุฎยอดเดินหน กายสีม่วงแก่ 51 พักตร์ 100 กร มีกายเป็นวงทักขิณาวัฏ

**ความเชื่อ**
พระพิราพ ในคติเดิมเรียกว่าพระไภรวะ เป็นอวตารปางดุร้ายปางหนึ่งของพระศิวะ เมื่อชาวไทยรับดุริยางคศิลป์มาจากประเทศอินเดีย คติการนับถือพระอิศวรนารายณ์ทวยเทพทั้งหลายรวมไปถึงพระไภรวะจึงติดตามมาด้วย แต่เมื่อเข้ามาในไทยแล้วมีการเรียกนามพระองค์เพี้ยนไปจากเดิมเป็นพระพิราพ แล้วนับถือว่าเป็นครูสูงสุดทั้งฝ่ายนาฏศิลป์และดุริยางค์ศิลป์ ปรากฏหลักฐานมาแต่สมัยกรุงสุโขทัย และมีการบันทึกหลักฐานเป็นที่แน่ชัดราวรัชสมัยพระบาทสมเด็จพระจุลจอมเกล้าเจ้าอยู่หัว
พระพิราพถือเป็นครูยักษ์ เป็นเทพอสูร และเป็นมหาเทพ (ศิวะอวตาร) แต่เนื่องจากนามของพระองค์คล้ายคลึงกับตัวละครตัวหนึ่งในเรื่องรามเกียรติ์ซึ่งมีลักษณะเป็นยักษ์เช่นกันคือยักษ์วิราธ และนิยมเรียกเพี้ยนเป็นยักษ์พิราพ ทำให้บรมครูสูงสุดกับตัวละครตัวนี้เกิดความสับสนปนเปกัน 
ในปัจจุบันทางกรมศิลปากรได้มีการชำระประวัติของพระพิราพ โดยนักวิชาการ และมีการเผยแพร่สร้างความเข้าใจให้แก่บุคคลทั่วไป แต่ก็ยังไม่เป็นที่แพร่หลาย

**แหล่งข้อมูลอื่น**
 http://www.พ่อแก่.com date=2022-03-22 
หมวดหมู่:เทวดาตามความเชื่อของไทย
มูลพลัม

มูลพลัม  เป็นอสูรพันธมิตรของทศกัณฐ์ เป็นอุปราชเมืองปางตาล เป็นน้องชายของสหัสเดชะพญารากษส กษัตริย์กรุงปางตาล เป็นหนึ่งในบรรดายักษ์ที่ออกทัพไปรบกับพระรามเพื่อช่วยทศกัณฐ์  ท้ายสุดตายด้วยศรของพระลักษมณ์

**ลักษณะและสี**
กายสีเขียว 1 หน้า 2 มือ หัวโล้น
ในตำราอสุรพงศ์ ฉบับสมุดไทย และของ พระเทวาฯ กล่าวว่ามี 4 หน้า หัวโขนทำเป็น 4 หน้า คือมีหน้าใหญ่ 1 หน้า และหน้าเล็กอยู่ข้างหลัง 3 หน้า
หมวดหมู่:ตัวละครในรามเกียรติ์
พีระมิดคาเฟร

พีระมิดคาเฟร หรือ คีเฟรน (pyramid of Khafre หรือ of Chephren; translit=haram ḵafraʿ, ) เป็นพีระมิดในประเทศอียิปต์ ตั้งอยู่บริเวณที่ราบสูงกีซา ชานกรุงไคโร สร้างโดยฟาโรห์คาเฟร ผู้เป็นราชโอรสของฟาโรห์คูฟู โดยสร้างขึ้นเคียงข้างพีระมิดของพระราชบิดา และสำเร็จด้วยขนาดใกล้เคียงกัน
เนื่องจากพีระมิดนี้ ก่อสร้างอยู่บนพื้นหินที่สูงกว่า และตั้งอยู่เป็นองค์กลางของ พีระมิดทั้ง 3 แห่งกีซา ทำให้เมื่อมองด้วยตา พีระมิดคาเฟร จะมีขนาดใหญ่กว่า พีระมิดคูฟู ทั้งที่ในความเป็นจริงมีความสูงน้อยกว่า และมีขนาดฐานแคบกว่า ลักษณะสำคัญอีกอย่างหนึ่งของพีระมิดคาเฟรคือ ส่วนยอดของพีระมิดยังคงมีชั้นหินปูนขัดมัน ที่ชาวอียิปต์โบราณก่อสร้าง ปิดเป็นผิวชั้นนอกของพีระมิดหลงเหลืออยู่ หินปูนขัดมันที่เป็นผิวชั้นนอกนี้ บางก้อนมีน้ำหนัก ถึง 7 เมตริกตัน
บริเวณใกล้เคียงกับพีระมิดคาเฟรจะมีมหาสฟิงซ์ ที่มักปรากฏอยู่ในภาพถ่ายพร้อมกับ พีระมิดคาเฟร มหาสฟิงซ์นี้เป็นรูปแกะสลักจากหินก้อนเดียว ที่ใหญ่ที่สุดแห่งหนึ่งในโลก และยังนับเป็นอนุสาวรีย์แบบแกะสลักลอยตัวที่เก่าแก่ที่สุดในโลกอีกด้วย

**ขนาด**
พีระมิดนี้มีฐานแต่ละด้านกว้าง 215.5 เมตร (706 ฟุต) และมีความสูง 0 ทำจากบล็อกหินอ่อนที่แต่ละก้อนหนักมากกว่า 2 ตัน เอียงทำมุมที่ 53° 13' องศา ชันยิ่งกว่าพีระมิดคูฟูที่เอียงทำมุมที่ 51°50'24" พีระมิดคาเฟรตั้งอยู่บนหินดานสูง 10 เมตร (33 ฟุต) สูงกว่าพีระมิดคูฟู ซึ่งทำให้พีระมิดคาเฟรดูสูงกว่าจริง

**ดูเพิ่ม**
 พีระมิดคูฟู- พีระมิดเมนคีเร- มหาสฟิงซ์

**อ้างอิง**

**ข้อมูล**
 isbn=978-0-500-28547-3- url=https://archive.org/details/pyramidscomplete00vern

**แหล่งข้อมูลอื่น**
  Giza Pyramids Archives date=2008-10-11 
ค
หมวดหมู่:แหล่งมรดกโลกในประเทศอียิปต์
หมวดหมู่:สิ่งก่อสร้างในศตวรรษที่ 26 ก่อนคริสตกาล
หมวดหมู่:สิ่งก่อสร้างในกีซา
วิรุณจำบัง

วิรุญจำบัง เป็นโอรสของพญาทูษณ์ กษัตริย์เมืองจารึกองค์ที่ 1 โอรสองค์ที่ 5 ของท้าวลัสเตียนกับนางรัชฎา น้องชายร่วมบิดามารดาของทศกัณฐ์
วิรุญจำบังมีม้าทรงคู่ใจตัวดำปากแดงชื่อ นิลพาหุ ซึ่งสามารถหายตัวได้ทั้งตนและม้า วิรุญจำบังรับอาสาทศกัณฐ์ยกทัพไปทำสงครามกับพระรามและพลวานรซึ่งกำลังมุ่งหน้ามาที่กรุงลงกาเพื่อทวงนางสีดาคืน โดยไปสมทบกับทัพของท้าวสัทธาสูร เจ้าเมืองอัสดง สหายอีกตนของทศกัณฐ์ ซึ่งต่อมาก็ถูกหนุมานฆ่าตาย 
เมื่อวิรุญจำบังไปรบ พลยักษ์ถูกพลวานรฆ่าตายหมด วิรุญจำบังผู้เป็นแม่ทัพจึงร่ายเวทย์กำบังตัวเองและม้า เข้าไปสังหารฝ่ายวานรล้มตายเป็นจำนวนมาก พระรามเห็นความไม่ชอบมาพากลจึงตรัสถามพิเภก พิเภกตอบว่า ขณะนี้วิรุญจำบังใช้เวทย์หายตัวเข้ามาในกองทัพ พิเภกถวายคำแนะนำให้พระรามแผลงศรไปฆ่าม้านิลพาหุเสีย เมื่อพระรามแผลงศรพรหมาสตร์ออกไปถูกม้าทรงของวิรุญจำบังตาย วิรุญจำบังเห็นว่าสู้ไม่ได้จึงคิดหนี โดยร่ายเวทย์เสกผ้าโพกศีรษะเป็นหุ่นพยนต์ซึ่งมีรูปกายเหมือนตนไม่ผิดเพี้ยน แล้วหลบหนีไปจนพบนางวานรินทร์ที่ในถ้ำกลางป่า   นางวานรินทร์แนะให้ไปซ่อนตัวอยู่ในฟองน้ำที่นทีสีทันดรฝ่ายพระรามทรงรู้กลศึก แผลงศรเป็นตาข่ายเพชรทำลายรูปนิมิต แล้วสั่งให้หนุมานติดตามไปสังหาร  หนุมานติดตามมาจนได้พบนางวานรินทร์จึงเข้าเกี้ยวพาราสี และทราบว่าเป็นนางฟ้าที่ถูกสาปที่ทำผิด เนื่องจากมีหน้าที่รักษาประทีป แล้วปล่อยให้ประทีปดับ และจะพ้นคำสาปเมื่อได้พบทหารเอกของพระราม เมื่อนางวานรินทร์บอกที่ซ่อนของวิรุณจำบังแล้วจึงส่งนางกลับขึ้นสู่สวรรค์  หนุมานตามไปสังหารวิรุญจำบังได้สำเร็จ

**ลักษณะและสี**
สีมอหมึก 1 หน้า 2 มือ มงกุฎหางไก่

**โอรสธิดา**
วิรุญจำบังมีโอรส 1 องค์ชื่อ วิรุญมุข
หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
พญาทูษณ์

พญาทูษณ์ เป็นตัวละครจากเรื่องรามเกียรติ์ เป็นโอรสองค์ที่ 5 ของท้าวลัสเตียนกับนางรัชฎา น้องชายร่วมบิดามารดาของทศกัณฐ์ พญาทูษณ์เป็นกษัตริย์เมืองจารึกองค์ที่ 1 มีบทบาทแค่ตอนที่นางสำมนักขาผู้เป็นน้องสาวได้มาขอความช่วยเหลือให้ไปฆ่าพระราม แต่พญาทูษณ์ก็โดนพระรามแผลงศรตายในที่สุด

**ลักษณะและสี**
สีม่วงแก่ 1 หน้า 2 มือ มงกุฎกระหนก

**มเหสีและโอรสธิดา**
พญาทูษณ์มีโอรส 1 องค์ คือ วิรุญจำบัง ผู้เป็นบิดาของ วิรุญมุข
หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
นางรัชดา

นางรัชฎา เป็นตัวละครในรามเกียรติ์ เป็นมเหสีองค์ที่ 5 ของท้าวลัสเตียน กษัตริย์ครองกรุงลงกาองค์ที่ 2

**ลักษณะและสี**
มีลักษณะสีขาวนวล 1 หน้า 2 มือ

**พระโอรสและพระธิดา**
นางมีโอรส คือ ทศกัณฐ์  กุมภกรรณ พิเภก ขร ทูษณ์ ตรีเศียร และองค์สุดท้องเป็น ธิดา ชื่อ นางสำมนักขา
หมวดหมู่:นางในวรรณคดี
หมวดหมู่:ตัวละครในรามเกียรติ์
พระยาขร

พญาขร เป็นตัวละครจากเรื่องรามเกียรติ์ เป็นโอรสองค์ที่ 4 ของท้าวลัสเตียนกับนางรัชฎา เป็นน้องชายร่วมบิดามารดาของทศกัณฐ์ กุมภกรรณ พิเภก ทูษณ์ ตรีเศียร และนางสำมนักขา พญาขรเป็นกษัตริย์แห่งเมืองโรมคัล มีบทบาทแค่ตอนที่นางสำมนักขา ผู้เป็นน้องสาวได้มาขอความช่วยเหลือให้ไปฆ่าพระราม พญาขรจึงยกทัพไปสู้กับพระราม สามารถแผลงศรทำลายคันธนูของพระรามจนหักได้ แต่พระรามก็เอาคันธนูที่รามสูรเคยให้ไว้มาใช้แทน สุดท้ายพญาขรถูกพระรามแผลงศรใส่จนตายในที่สุด

**ลักษณะและสี**
สีเขียว 1 หน้า 2 มือ มงกุฎจีบ

**มเหสีและโอรสธิดา**
พญาขรมีมเหสีชื่อ รัชฏาสูร มีโอรสชื่อ มังกรกัณฐ์ และแสงอาทิตย์
หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
ตรีเศียร

ตรีเศียร เป็นโอรสองค์ที่ 6 ของท้าวลัสเตียนกับนางรัชฎา น้องชายร่วมบิดามารดาของทศกัณฐ์ กุมภกรรณ พิเภก ขร ทูษณ์ และพี่ชายของนางสำมนักขา พญาตรีเศียรเป็นกษัตริย์เมืองมัชวารีองค์ที่ 1 มีบทบาทแค่ตอนที่นางสำมนักขามาแจ้งพญาตรีเศียรว่า ตนถูกทำร้ายและพญาขรกับพญาทูษณ์ถูกพระรามฆ่าตาย พญาตรีเศียรเสียใจและแค้นมาก จึงยกทัพไปทำศึกกับพระราม แต่สุดท้ายก็ถูกศรของพระรามสิ้นใจตายไปอีกคน 

**ลักษณะและสี**
สีขาว 3 หน้า 6 มือ มงกุฎน้ำเต้า 3 ยอด

**มเหสีและโอรสธิดา**
ตรีเศียร มีโอรสชื่อ ตรีเมฆ กษัตริย์เมืองมัชวารีองค์ที่ 2
หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
รัชฎาสูร

รัชฏาสูร - นาง ( อสุรพงศ์ )

** ประวัติ**
นางรัชฎาสูร เป็นมเหสีของพญาขร มีโอรสชื่อ  มังกรกัณฐ์ และ แสงอาทิตย์

**ลักษณะและสี**
กายสีนวลจันทร์ ๑ หน้า ๒ มือ มงกุฏกษัตรีย์
หมวดหมู่:นางในวรรณคดี
หมวดหมู่:ตัวละครในรามเกียรติ์
หัวเม็ด

:: บทความนี้ว่าด้วยสถาปัตยกรรม สำหรับย่านชุมชนในกรุงเทพมหานคร โปรดดู แขวงจักรวรรดิ หรือ เขตสัมพันธวงศ์
หัวเม็ด คือส่วนตกแต่งของหัวเสาขนาดสั้น ๆ ในงานสถาปัตยกรรม เสาเหล่านี้จะเรียกว่า เสาหัวเม็ด ซึ่งไม่ได้ทำหน้าที่รับน้ำหนักโครงสร้าง แต่จะเป็นเสาซึ่งแสดงอาณาเขต หรือเน้นทางเข้า หรือเป็นเสาสัญลักษณ์ เช่น เสาระเบียง เสากำแพงแก้ว หรือเสาหลักเมือง เป็นต้น

**รูปแบบของหัวเม็ด**
แบบของหัวเม็ด มีหลายแบบ เช่น- หัวเม็ดบัวลูกฟัก - หัวเม็ดบัวลูกแก้ว- หัวเม็ดทรงมัณฑ์ต่อยอด
ความหมายของทรงมัณฑ์ คือ มีรูปทรงกลมหรือเหลี่ยมซ้อนกันเป็นชั้น ๆ เรียวขึ้นไป

**แหล่งข้อมูลอื่น**
  ภาพลายเสาหัวเม็ด-  ภาพเสาหลักเมือง หัวเม็ดเป็นแบบทรงมัณฑ์ต่อยอด date=2007-09-27 
หมวดหมู่:สถาปัตยกรรมไทย
หมวดหมู่:ส่วนประกอบของสิ่งก่อสร้าง
มโหทร

มโหทร - เป็นยักษ์ สำคัญในเรื่องรามเกียรติ์ มีบทบาทเคียงข้างทศกัณฐ์เจ้ากรุงลงกาอยู่เสมอ เช่นเดียวกับ เปาวนาสูร 

** ประวัติ**
เป็นยักษ์เสนาบดี พี่เลี้ยง ๑ ใน ๒ ของทศกัณฐ์ คู่กับเปาวนาสูร และเป็นเสนายักษ์ ๑ ใน ๒๐ ตนของเสนายักษ์ในกรุงลงกา เป็นผู้ควบคุมด้านกลาโหม

**ลักษณะและสี**
สีเขียว ๑ หน้า ๒ มือ มงกุฏน้ำเต้ากลม ปากแสยะ ตาโพลง
หมวดหมู่:ตัวละครในรามเกียรติ์
ลัทธิไตรราษฎร์

ลัทธิไตรราษฎร์ หรือ สามหลักการแห่งประชาชน (p=Sān Mín Zhǔyì; Three Principles of the People, Three People's Principles, San-min Doctrine, หรือ Tridemism) เป็นปรัชญาการเมืองซึ่งซุน ยัดเซ็น พัฒนาขึ้นเป็นส่วนหนึ่งของปรัชญาที่ทำให้ประเทศจีนเป็นดินแดนอันเสรี รุ่งเรือง และทรงอำนาจ
ลัทธิไตรราษฎร์ประกอบด้วยหลักการสามข้อ ได้แก่ "ประชาชาติ" (民族; people's rule) คือ ความนิยมชาติ, "ประชาสิทธิ์" (民權; people's right) คือ ประชาธิปไตย, และ "ประชาชีพ" (民生; people's livelihood) คือ ความอยู่สุขสวัสดีของผองชน
การนำหลักการทั้งสามไปใช้นั้นก่ออิทธิพลและผลลัพธ์ที่เด่นชัดที่สุดเป็นการจัดระเบียบบริหารราชการแผ่นดินของสาธารณรัฐจีนในไต้หวัน อนึ่ง
ปรัชญานี้ถูกอ้างว่าเป็นรากฐานที่สำคัญของนโยบายของสาธารณรัฐจีนซึ่งดำเนินการโดย พรรคก๊กมินตั๋ง (國民黨) หลักการเหล่านี้เป็นดังเสาค้ำชาติไต้หวันที่ แบกไว้บนบ่า หลักการทั้งสามยังปรากฏในท่อนแรกของเพลงชาติสาธารณรัฐจีนด้วย

**ต้นกำเนิด**
แนวคิดปรากฏตัวครั้งแรกในหนังสือพิมพ์ หมินเปา ในปี ค.ศ. 1905 、ปรากฎเป็น "สามหลักการใหญ่ของประชาชน" (三大主義) แทน "สามหลักการแห่งประชาชน" (三民主義)
ในปี ค.ศ. 1894 เมื่อมีการก่อตั้งสมาคมฟื้นฟูประเทศจีน (ซิงจงฮุ่ย) ในขณะนั้น ดร.ซุน ยัตเซ็น มีเพียงสองหลักการ ได้แก่ ชาตินิยมและประชาธิปไตยเท่านั้น ดร.ซุนได้หยิบความคิดที่สาม คือ สวัสดิการ หรือ ความเป็นอยู่ของประชาชน ระหว่างการเดินทางสามปีของเขาไปที่ยุโรป จากปี ค.ศ. 1896 ถึง ค.ศ. 1898 เขาประกาศแนวคิดทั้งสามในฤดูใบไม้ผลิปี ค.ศ. 1905 ระหว่างเดินทางไปยุโรปอีกครั้ง ดร.ซุนกล่าวสุนทรพจน์ครั้งแรกในชีวิตของเขาเกี่ยวกับ "สามหลักการของประชาชน" ใน บรัสเซลส์ ดร.ซุนสามารถรวบรวมสมาชิกและจัดระเบียบสมาคมซิงจงฮุ่ย ในหลาย ๆ เมืองในยุโรป ในขณะนั้นมีสมาชิกประมาณ 30 คนในสาขาบรัสเซลส์ สมาชิก 20 คนใน เบอร์ลินและ 10 คนใน ปารีส ในภายหลังจากได้มีการก่อตั้งขบวนการถงเหมิงฮุ่ยแล้ว ดร.ซุน ได้ตีพิมพ์บทบรรณาธิการลงในหนังสือพิมพ์ หมินเปา (民報) 
นี่เป็นครั้งแรกที่ความคิดถูกแสดงออกเป็นลายลักษณ์อักษร ต่อมาในฉบับครบรอบของ หมินเปา สุนทรพจน์อันยาวนานของดร.ซุนในหลักการสามประการถูกตีพิมพ์และบรรณาธิการของหนังสือพิมพ์ได้กล่าวถึงประเด็นการดำรงชีวิตของผู้คน
อุดมการณ์กล่าวกันว่าได้รับอิทธิพลอย่างมากจากประสบการณ์ของดร.ซุน ขณะพำนักอยู่ในสหรัฐอเมริกาและมีองค์ประกอบของขบวนการก้าวหน้าของชาวอเมริกันและแนวความคิดของอับราฮัม ลินคอล์น ซุนให้เครดิตหนึ่งบรรทัดจากสุนทรพจน์ที่เกตตีสเบิร์กของลินคอล์น "รัฐบาลของประชาชน โดยประชาชน เพื่อประชาชน" เป็นแรงบันดาลใจให้กับหลักการสามประการของดร.ซุนมาใช้ในประเทศจีน หลักสามประการของประชาชนของเฝดร.ซุนเชื่อมโยงระหว่างกันเป็นแนวทางในการพัฒนาสิ่งใหม่ๆ เพื่อให้จีนเข้าสู่ยุคสมัยใหม่ โดยมีผู้ขับเคลื่อนที่สำคัญคือ หู ฮั่นหมิน

**อ้างอิง**
หมวดหมู่:ทฤษฎีการเมือง
หมวดหมู่:ปรัชญาสังคม
หมวดหมู่:สาธารณรัฐจีน
หมวดหมู่:ประเทศจีน
หมวดหมู่:ลัทธิ
เปาวนาสูร

เปาวนาสูร เป็นยักษ์สำคัญในเรื่องรามเกียรติ์ มีบทบาทเคียงข้างทศกัณฐ์เจ้ากรุงลงกาอยู่เสมอ เช่นเดียวกับมโหทร เป็นยักษ์ชั้นเสนาบดีแห่งลงกา มีกายสีขาว มี 1 หน้า 2 มือ และมีลักษณะหัวโขน หน้ายักษ์สีขาว ปากแสยะตาโพลง บางแห่งว่าปากขบตาจระเข้ สวมมงกุฎน้ำเต้าเฟือง หัวโขนอีกแบบหนึ่งทำเป็นหัวโล้น สวมกระบังหน้า มงกุฏน้ำเต้ากลม 

** ประวัติ**
เปาวนาสูรเป็นยักษ์เสนาบดี พี่เลี้ยง ๑ ใน ๒ ของทศกัณฐ์ คู่กับมโหทร และเป็นเสนายักษ์ ๑ ใน ๒๐ ตนของเสนายักษ์ในกรุงลงกา หลังจากมหาบาลตายเปาวนาสูรได้ไปปกครองเมืองมหาจักรวาลแทนมหาบาล
หมวดหมู่:ตัวละครในรามเกียรติ์
นอกจากนั้นเปาวนาสูรก็ตัวสีขาวด้วย
มั้งนะ…………
การุณราช

การุณราช  เป็นเสนายักษ์ 1 ใน 20 ตนของเสนายักษ์กรุงลงกา 

**บทบาท**
การุณราช เป็นเสนายักษ์ของกรุงลงกา ครั้งหนึ่งเคยแปลงร่างเป็นช้างเอราวัณ เพื่อหลอก พระลักษมณ์ ในขณะที่อินทรชิตออกศึกและแปลงร่างเป็นพระอินทร์ ให้ได้ประทับ

**ลักษณะและสี**
มีลักษณะสีหงเสน 1 หน้า 2 มือ หัวโล้น

**อ้างอิง**
# https://sitanonchi.wordpress.com/แนะนำตัวละครในวรรณคดีเ/การุณราช/
2. http://www.baanmaha.com/community/threads/33632-ช้างเอราวัณ 
หมวดหมู่:ตัวละครในรามเกียรติ์
3. http://www.wikiwand.com/th/การุณราช
กาลสูร

กาลสูร  เป็นเสนายักษ์ 1 ใน 20 ตนของเสนายักษ์กรุงลงกา ลักษณะและสี คือ มีดำหมึก 1 หน้า 2 มือ หัวโล้น
หมวดหมู่:ตัวละครในรามเกียรติ์
นนทจิตร

นนทจิตร  เป็นเสนายักษ์ 1 ใน 20 ตนของเสนายักษ์กรุงลงกา มีลักษณะเป็นสีมอคราม 1 หน้า 2 มือ หัวโล้น
หมวดหมู่:ตัวละครในรามเกียรติ์
นนทไพรี

นนทไพรี  เป็นเสนายักษ์ 1 ใน 20 ตนของเสนายักษ์กรุงลงกา มีลักษณะสีมอหมึก 1 หน้า 2 มือ หัวโล้น
หมวดหมู่:ตัวละครในรามเกียรติ์
นนทยักษ์

นนทยักษ์  เป็นเสนายักษ์ 1 ใน 10 ตนของเสนายักษ์กรุงลงกา มีลักษณะสีขาบ 1 หน้า 2 มือ หัวโล้น
หมวดหมู่:ตัวละครในรามเกียรติ์
พัทกาวี

พัทกาวี  เป็นเสนายักษ์ ๑ ใน ๒๐ ตนของเสนายักษ์กรุงลงกา มีลักษณะสีเหลือง ๑ หน้า ๒ มือ หัวโล้น
หมวดหมู่:ตัวละครในรามเกียรติ์
ภานุราช

ภานุราช  คือตัวละครยักษ์ในวรรณคดีเรื่อง รามเกียรติ์ เป็นเสนายักษ์ 1 ใน 20 ตนของเสนายักษ์กรุงลงกา มีบทบาทสำคัญคือเมื่อทศกัณฐ์รู้ว่าพระรามยกทัพมา จึงให้ภานุราชไว้แทรกแผ่นดิน เมื่อทัพพระรามมาก็ให้พลิกแผ่นดินเสีย

**ลักษณะหัวโขน**
หัวโขนเสนายักษ์ภานุราช
ใบหน้าเดียว มีสีเขียว มี 2 มือ หัวโล้น
หมวดหมู่:ตัวละครในรามเกียรติ์
มหากาย

มหากาย  เป็นเสนายักษ์ 1 ใน 20 ตนของเสนายักษ์กรุงลงกา เป็นตัวละครในวรรณคดีเรื่อง รามเกียรติ์

**ลักษณะและสี**
หัวโขนเสนายักษ์ มหากาย
ใบหน้าเดียว สีม่วงแก่ มี 2 มือ หัวโล้น
หมวดหมู่:ตัวละครในรามเกียรติ์
แม่แบบ:Listen-w

*  (ข้อมูลไฟล์) (ต้นฉบับจาก ::วิกิพีเดีย) —  เปิดในเว็บเบราว์เซอร์ 
** {}
** หากไม่ได้ยินเสียง โปรดดูเพิ่มที่ media help.

**ดูเพิ่มเติม**
 เสียง, เหมาะสำหรับแทรกเสียงในบรรทัดบทความ เช่นการอ่านออกเสียง- ฟัง, ใช้เปิดไฟล์เสียง โดยเพิ่มความสามารถฟังผ่านเว็บเบราว์เซอร์ (จำเป็นต้องใช้ จาวา)- Multi-listen start, Multi-listen item, Multi-listen end และ Multi-listen end-notext, เพื่อใช้เชื่อมโยงไฟล์เสียงหลายไฟล์.- Audio-w, เหมือน  เสียง แต่ใช้เปิดไฟล์เสียงจากวิกิพีเดียภาษาอื่น- Listen-w, เหมือน  ฟัง แต่ใช้เปิดไฟล์เสียงจากวิกิพีเดียภาษาอื่น โดยใช้ตัวแปร wiki=- Multi-listen-w item, เหมือน  Multi-listen item แต่ใช้เปิดไฟล์เสียงจากวิกิพีเดียภาษาอื่น โดยใช้ตัวแปร wiki=
รักสุดใจของนายซื่อตรง

รักสุดใจของนายซื่อตรง (Someone Special) เป็นภาพยนตร์เกาหลีแนวโรแมนติก คอมมานดี้ จากประเทศเกาหลีใต้ ออกฉายในปี พ.ศ. 2547 (ที่ประเทศเกาหลีใต้) เป็นการนำภาพยนตร์เรื่อง Never Say Die ในปี พ.ศ. 2482 มาสร้างใหม่

**เนื้อเรื่องย่อ**
นักเบสบอลคนหนึ่ง (Jeong Jae-Young) ที่พบกับโชคร้ายต่างๆนาๆพร้อมๆกัน ทั้งฟอร์มตก, แฟนทิ้ง, และหมอก็บอกว่าเขาเป็นโรคร้ายจะมีชีวิตอยู่ได้อีกแค่ 3 เดือน แต่ในขณะที่ชีวิตสิ้นหวังนั้นเขากลับได้พบกับหญิงสาวแปลกหน้าคนหนึ่ง ( Lee Na-Young) ที่จะเข้ามาเปลี่ยนแปลงชีวิตที่สิ้นหวังของเขาให้เปลี่ยนไป

**เกร็ดละคร**
บางครั้งเราอาจมองข้ามใครบางคนที่ดีต่อเราไป หากเมื่อถึงยามที่เราไม่มีใครอยู่เคียงข้างจึงจะได้พบกับความจริงนี้ หนังพยายามสื่อให้ผู้ชมพยายามมองดูผู้คนรอบกายอีกครั้ง อย่าปล่อยให้ต้องถึงเวลาที่ย่ำแย่เท่านั้น เพราะเมื่อถึงเวลานั้นเราอาจจะไม่อาจมองเห็นใครเลยก็ได้

**แหล่งข้อมูลอื่น**
 Review of Someone Special at Lunapark6.com- Someone Special at AsianDB.com
หมวดหมู่:ภาพยนตร์เกาหลี
หมวดหมู่:ภาพยนตร์รัก
หมวดหมู่:ภาพยนตร์ที่ออกฉายในปี พ.ศ. 2547
พีระมิดเมนคูเร

พีระมิดเมนคูเร หรือ เมนคาวเร (Menkaure) หนึ่งในพีระมิดในประเทศอียิปต์ ที่ตั้งอยู่บริเวณที่ราบสูงกีซา ทางทิศตะวันตกนอกกรุงไคโร สร้างโดย ฟาโรห์เมนคูเร หรือชื่อในภาษากรีกคือ ฟาโรห์ไมซีรีนัส (Micerinus) ทรงเป็นราชโอรสของ ฟาโรห์คาเฟร ผู้สร้างพีระมิดคาเฟร และเป็นพระนัดดาของฟาโรห์คูฟู ผู้สร้างมหาพีระมิดแห่งกิซ่า
ฟาโรห์เมนคูเรได้สร้างพีระมิด ขึ้นเป็นหลังที่สามที่ความสูง 65.5 เมตร (ปัจจุบันคงเหลือ ความสูง 62 เมตร) ฐานแต่ละด้านกว้างประมาณ 105 เมตร และเอียงทำมุมประมาณ 51 องศา ซึ่งแม้จะมีขนาดเล็กที่สุด ในหมู่พีระมิดทั้ง 3 แห่งกิซ่า แต่ก็ยังสูงประมาณอาคาร 18 ชั้น (เมื่อคิดความสูงที่ชั้นละ 3.5 เมตร)
ทางทิศใต้ของพีระมิดเมนคูเร มีการสร้างหมู่พีระมิดราชินีทั้ง 3 (The Three Queen's Pyramids) เป็นที่ไว้พระศพของราชินี 3 องค์ในสมัยของฟาโรห์เมนคูเร หมู่พีระมิดราชินีทั้ง 3 นี้มักปรากฏในภาพถ่ายร่วมกับพีระมิดเมนคูเร

**ความพยายามในการทำลาย**
ส่วนที่เสียหายของพีระมิด
ใน ค.ศ. 1196 อัลอะซีซ อุษมาน สุลต่านแห่งอียิปต์ผู้เป็นโอรสในเศาะลาฮุดดีน พยายามทำลายพีระมิดหลายแห่ง โดยเริ่มที่พีระมิดเมนเคาเร พระองค์จ้างคนงานมาทำลายพีระมิดเป็นเวลาแปดเดือน แต่พบว่าค่าใช้จ่ายในการทำลายเกือบแพงพอ ๆ กับการสร้าง พวกเขาสามารถนำหินออกได้เพียงหนึ่งหรือสองก้อนต่อวันเท่านั้น คนงานบางส่วนใช้ลิ่มและคานไว้ขยับหิน ในขณะที่บางส่วนใช้เชือกดึงมันลงมา เมื่อหินตก มันจึงจมลงในทราย และต้องใช้ความพยายามเป็นพิเศษในการขุดออกมา จากนั้นจึงใช้ลิ่มตีหินให้แตกแล้วนำไปใส่ในรถเข็น เพื่อไปเทที่เชิงเขา ถึงแม้จะมีความพยายามมากแค่ไหน คนงานสร้างความเสียหายพีระมิดจนเป็นรูแนวตั้งขนาดใหญ่ฝั่งทิศเหนือของพีระมิดเท่านั้น

**อ้างอิง**

**อ่านเพิ่ม**
 url=https://archive.org/details/pyramidscomplete00vern

**แหล่งข้อมูลอื่น**
 Guardian's Ancient Egypt: The Pyramid of Menkaure- NOVA OnlinePyramids:  Menkaure's Inside Story
หมวดหมู่:พีระมิดในอียิปต์
หมวดหมู่:ฟาโรห์เมนเคอเร
หมวดหมู่:สิ่งก่อสร้างในเขตผู้ว่าการกีซา
คิวโพลาสี่เหลี่ยมจัตุรัสอีลองเกต

คิวโพลาสี่เหลี่ยมจัตุรัสอีลองเกต
คิวโพลาสี่เหลี่ยมจัตุรัสอีลองเกต (elongated square cupola) เป็นทรงหลายหน้า (polyhedron) ที่เกิดจากการนำคิวโพลาสี่เหลี่ยมจัตุรัส (square cupola: J4) มาต่อเข้ากับปริซึมแปดเหลี่ยม (octagonal prism) ที่ฐานรูปแปดเหลี่ยม ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 13 หน้า และหน้ารูปแปดเหลี่ยมปรกติ 1 หน้า รวม 18 หน้า รูปทรงนี้มี 20 จุดยอด 36 ขอบ และเป็นทรงตันจอห์นสันหมายเลข 19 (Johnson solid: J19)
รูปทรงนี้สามารถเรียกได้ในอีกชื่อหนึ่งคือ ดิมินิชรอมบิคิวบอกทาฮีดรอน (diminished rhombicuboctahedron) ซึ่งเป็นการนำรอมบิคิวบอกทาฮีดรอน (rhombicuboctahedron) มาตัด "ฝา" ออก ซึ่ง "ฝา" นั้นก็เป็นคิวโพลาสี่เหลี่ยมจัตุรัสอีกอันหนึ่งนั่นเอง

**ดูเพิ่ม**
 คิวโพลาสามเหลี่ยมอีลองเกต (elongated triangular cupola: J18)- คิวโพลาห้าเหลี่ยมอีลองเกต (elongated pentagonal cupola: J20)

**แหล่งข้อมูลอื่น**
  title = Elongated square cupola-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
รักใสใส หัวใจสีรุ้ง

รักใสใส หัวใจสีรุ้ง (Over the Rainbow) เป็นภาพยนตร์เกาหลีแนวโรแมนติก คอมมานดี้, melodrama จากประเทศเกาหลีใต้ ออกฉายในปี พ.ศ. 2545 (ที่ประเทศเกาหลีใต้) จัดจำหน่ายในประเทศไทยปี พ.ศ. 2548 โดยบริษัท ทีไอจีเอ จำกัด ( TIGA date=2009-09-01 )

**เนื้อเรื่อง**
จินซู ( Lee Jeong-Jae) ผู้ประกาศข่าวพยากรณ์อากาศประสบอุบัติเหตุทางรถยนต์ โชคดีที่ไม่ได้รับบาดเจ็บร้ายแรงเพียงแค่สูญเสียความทรงจำบางส่วน แต่ว่าความทรงจำที่เสียไปนั้นเกี่ยวกับผู้หญิงที่เขาแอบรักอยู่
เขาจำไม่ได้ว่าแอบรักใครอยู่ จำได้แต่เพียงเรียกเธอว่า "สายรุ้ง" ด้วยความช่วยเหลือจากเพื่อนเก่าสมัยเรียนมหาวิทยาลัย ยุนฮี ( Jang Jin-Young) เขาจึงเริ่มตามหา "สายรุ้ง" และเหตุผลที่ไม่อาจบอกรักเธอได้

**เกร็ดละคร**
รักครั้งแรกมีความหมายกับคุณมากแค่ไหน หนังเรื่องนี้จะพาคุณกลับไปหาความหมายของรักครั้งแรกที่ยังคงอยู่ในใจของใครหลาย ๆ คน แล้วคุณจะพบว่าความรักจะไม่เข้ามาหา ถ้าหากคุณไม่เดินออกไปหามัน

**แหล่งข้อมูลอื่น**
  Over the Rainbow at AsianDB-  Over the Rainbow at HanCinema-  Over the Rainbow date=2007-08-17  at JKdramas.com
หมวดหมู่:ภาพยนตร์เกาหลี
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์รัก
ศูนย์กีฬาเฉลิมพระเกียรติ 80 พรรษา 5 ธันวาคม 2550

บรรยากาศผู้ชมภายในสนาม
ศูนย์กีฬาเฉลิมพระเกียรติ 80 พรรษา 5 ธันวาคม 2550 (His Majesty the King's 80th Birthday Anniversary, 5 December 2007, Sports Complex) หรือชื่อเดิม สนามกีฬาเมืองหลักเฉลิมฉลอง 333 ปี จังหวัดนครราชสีมา  ตั้งอยู่บนทางหลวงแผ่นดินหมายเลข 304 หรือถนนสืบศิริ ตำบลปรุใหญ่ อำเภอเมืองนครราชสีมา ปัจจุบันเป็นสนามเหย้าของสโมสรฟุตบอลนครราชสีมา มาสด้า (เฉพาะสนามหลัก)
สนามแห่งนี้เป็นสนามกีฬาหลักในการแข่งขันซีเกมส์ 2007 ที่จังหวัดนครราชสีมา ระหว่างวันที่ 6 ถึง 15 ธันวาคม พ.ศ. 2550 ชื่ออย่างเป็นทางการของสนามกีฬาได้รับพระราชทานจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่ซีเกมส์ครั้งนี้จัดคาบเกี่ยวกับพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
สนามกีฬาเฉลิมพระเกียรติ 80 พรรษา 5 ธันวาคม 2550 ยังเป็นสถานที่สำหรับจัดการแข่งขันไทยไฟต์ ที่มีขึ้นเป็นครั้งแรกในช่วงปลายปี พ.ศ. 2553 ด้วยเช่นกัน นอกจากนี้ ตัวสนามจะใช้จัดพิธีเปิด-ปิด และการแข่งขันกีฬาฟุตบอล ที่มีความจุ 25,000 คน และสามารถขยายเพิ่มเป็น 45,000 คนในอนาคต ซึ่งปัจจุบันใหญ่เป็นอันดับ 4 ของประเทศ

**สิ่งปลูกสร้าง**

**สนามกีฬาเฉลิมพระเกียรติ 80 พรรษา**
สนามกีฬาเฉลิมพระเกียรติ 80 พรรษา (80th Birthday Stadium or King'80 Stadium) มีความจุทั้งหมด 25,000 ที่นั่ง  ปัจจุบันเป็นสนามเหย้าของสโมสรฟุตบอลนครราชสีมา มาสด้า

**โคราช ชาติชาย ฮอลล์**

**ลิปตพัลลภ ฮอลล์**
ลิปตพัลลภ ฮอลล์  เป็นสนามกีฬาในร่ม โดยใช้เป็นสนามสำรองภายในสนามกีฬาเฉลิมพระเกียรติ 80 พรรษา 5 ธันวาคม 2550 สร้างขึ้นเพื่อใช้ในการแข่งขันกีฬาต่าง ๆ ในระดับนานาชาติ เช่น มวยสากล, บาสเก็ตบอล, ฟุตซอล และ วอลเลย์บอล และใช้เป็นสนามสำหรับการแข่งขันฟุตซอลชิงแชมป์โลก 2012 เรื่มใช้ครั้งแรกในการแข่งขันซีเกมส์ 2007 ที่จังหวัดนครราชสีมาเป็นเจ้าภาพ

**เหตุการณ์สำคัญ**
 6 - 15 ธันวาคม พ.ศ. 2550 สนามกีฬาหลักในการแข่งขันซีเกมส์ 2007- 1 - 18 พฤศจิกายน พ.ศ. 2555 การแข่งขันฟุตซอลชิงแชมป์โลก 2012 ภายในอาคารโคราช ชาติชาย ฮอลล์ ร่วมกับ อินดอร์ สเตเดียม สนามกีฬาหัวหมาก และอาคารนิมิบุตร กรุงเทพมหานคร - 25 พฤศจิกายน พ.ศ. 2555 การแข่งขันการชกมวยไทยไฟท์ ภายในอาคารชาติชาย ฮอลล์- 26 กรกฎาคม - 4 สิงหาคม พ.ศ. 2556 การจัดการแข่งขันวอลเลย์บอลยุวชนหญิงชิงแชมป์โลก 2013 ร่วมกับ สนามเดอะมอลล์ คอนเวนชั่น เซ็นเตอร์- 13 - 21 กันยายน 2556 การแข่งขันวอลเลย์บอลหญิงชิงแชมป์เอเชีย 2013 ร่วมกับ สนามเดอะมอลล์ คอนเวนชั่น เซ็นเตอร์- 9 - 19 ธันวาคม 2557 เจ้าภาพและใช้สนามจัดการแข่งขันกีฬาแห่งชาติ ครั้งที่ 43 ร่วมกับ มหาวิทยาลัยเทคโนโลยีสุรนารี โรงเรียนราชสีมาวิทยาลัย สถานศึกษาในจังหวัด และเดอะมอลล์ นครราชสีมา- 15 - 19 มกราคม 2558 เจ้าภาพและใช้สนามจัดการแข่งขันกีฬาคนพิการแห่งชาติ ครั้งที่ 33- 5 - 7 มิถุนายน 2561 การแข่งขันวอลเลย์บอลหญิงเนชันส์ลีก 2018 สัปดาห์ที่ 4 ของกลุ่ม 15- 7 - 12 มกราคม 2563 เจ้าภาพในการจัดการแข่งขันวอลเลย์บอลหญิงในโอลิมปิก 2020 รอบคัดเลือกโซนเอเชีย- 6 สิงหาคม 2565 ฟุตบอลไทยแลนด์แชมเปียนส์คัพ 2022 ระหว่างบุรีรัมย์ ยูไนเต็ด พบกับ บีจี ปทุม ยูไนเต็ด- 30 สิงหาคม - 6 กันยายน 2566 การแข่งขันวอลเลย์บอลหญิงชิงแชมป์เอเชีย 2023

**อ้างอิง**
ฉเฉลิมพระเกียรติ 80 พรรษา 5 ธันวาคม 2550
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สโมสรฟุตบอลนครราชสีมา
หมวดหมู่:สิ่งก่อสร้างในอำเภอเมืองนครราชสีมา
หมวดหมู่:สนามกีฬาอเนกประสงค์ในประเทศไทย
เฉลิมพระเกียรติ
หมวดหมู่:สนามกีฬาที่สร้างเสร็จในปี พ.ศ. 2550
หมวดหมู่:ก่อตั้งในประเทศไทยในปี พ.ศ. 2550
คิวโพลาห้าเหลี่ยมอีลองเกต

คิวโพลาห้าเหลี่ยมอีลองเกต
คิวโพลาห้าเหลี่ยมอีลองเกต (elongated pentagonal cupola) เป็นทรงหลายหน้า (polyhedron) ที่เกิดจากการนำคิวโพลาห้าเหลี่ยม (pentagonal cupola: J5) มาต่อเข้ากับปริซึมสิบเหลี่ยม (decagonal prism) ที่ฐานรูปสิบเหลี่ยม ทำให้มีหน้ารูปสามเหลี่ยมด้านเท่า 5 หน้า หน้ารูปสี่เหลี่ยมจัตุรัส 15 หน้า หน้ารูปห้าเหลี่ยมปรกติ 1 หน้า และหน้ารูปสิบเหลี่ยมปรกติ 1 หน้า รวม 22 หน้า รูปทรงนี้มี 25 จุดยอด 45 ขอบ และเป็นทรงตันจอห์นสันหมายเลข 20 (Johnson solid: J20)

**ดูเพิ่ม**
 คิวโพลาสี่เหลี่ยมจัตุรัสอีลองเกต (elongated square cupola: J19)- โรทันดาห้าเหลี่ยมอีลองเกต (elongated pentagonal rotunda: J21)

**แหล่งข้อมูลอื่น**
  title = Elongated pentagonal cupola-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
โรทันดาห้าเหลี่ยมอีลองเกต

โรทันดาห้าเหลี่ยมอีลองเกต
โรทันดาห้าเหลี่ยมอีลองเกต (elongated pentagonal rotunda) เป็นทรงหลายหน้า (polyhedron) ที่เกิดจากการนำโรทันดาห้าเหลี่ยม (pentagonal rotunda: J6) มาต่อเข้ากับปริซึมสิบเหลี่ยม (decagonal prism) ที่ฐานรูปสิบเหลี่ยม ทำให้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 10 หน้า หน้ารูปห้าเหลี่ยมปรกติ 6 หน้า และหน้ารูปสิบเหลี่ยมปรกติ 1 หน้า รวม 27 หน้า รูปทรงนี้มี 30 จุดยอด 55 ขอบ และเป็นทรงตันจอห์นสันหมายเลข 21 (Johnson solid: J21) และมีรูปร่างเหมือนออร์โธไบโรทันดาห้าเหลี่ยมอีลองเกต (elongated pentagonal orthobirotunda: J42) ที่ตัดโรทันดาห้าเหลี่ยมข้างหนึ่งออกไป

**ดูเพิ่ม**
 ลำดับทรงตันจอห์นสัน
** คิวโพลาห้าเหลี่ยมอีลองเกต (elongated pentagonal cupola: J20)
** คิวโพลาสามเหลี่ยมไจโรอีลองเกต (gyroelongated triangular cupola: J22)

**แหล่งข้อมูลอื่น**
  title = Elongated pentagonal rotunda-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
คิวโพลาสามเหลี่ยมไจโรอีลองเกต

คิวโพลาสามเหลี่ยมไจโรอีลองเกต
คิวโพลาสามเหลี่ยมไจโรอีลองเกต (gyroelongated triangular cupola) เป็นทรงหลายหน้า (polyhedron) ที่เกิดจากการนำคิวโพลาสามเหลี่ยม (triangular cupola: J3) มาต่อเข้ากับแอนติปริซึมหกเหลี่ยม (hexagonal antiprism) ที่ฐานรูปหกเหลี่ยม ทำให้มีหน้ารูปสามเหลี่ยมด้านเท่า 16 หน้า หน้ารูปสี่เหลี่ยมจัตุรัส 3 หน้า และหน้ารูปหกเหลี่ยมปรกติ 1 หน้า รวม 20 หน้า รูปทรงนี้มี 15 จุดยอด 33 ขอบ และเป็นทรงตันจอห์นสันหมายเลข 22 (Johnson solid: J22) และมีรูปร่างเหมือนไบคิวโพลาสามเหลี่ยมไจโรอีลองเกต (gyroelongated triangular bicupola: J44) ที่ตัดคิวโพลาสามเหลี่ยมข้างหนึ่งออกไป

**ดูเพิ่ม**
 โรทันดาห้าเหลี่ยมอีลองเกต (elongated pentagonal rotunda: J21)- คิวโพลาสี่เหลี่ยมจัตุรัสไจโรอีลองเกต (gyroelongated square cupola: J23)

**แหล่งข้อมูลอื่น**
  title = Gyroelongated triangular cupola-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
คิวโพลาสี่เหลี่ยมจัตุรัสไจโรอีลองเกต

คิวโพลาสี่เหลี่ยมจัตุรัสไจโรอีลองเกต
คิวโพลาสี่เหลี่ยมจัตุรัสไจโรอีลองเกต (gyroelongated square cupola) เป็นทรงหลายหน้า (polyhedron) ที่เกิดจากการนำคิวโพลาสี่เหลี่ยมจัตุรัส (square cupola: J4) มาต่อเข้ากับแอนติปริซึมแปดเหลี่ยม (octagonal antiprism) ที่ฐานรูปแปดเหลี่ยม ทำให้มีหน้ารูปสามเหลี่ยมด้านเท่า 20 หน้า หน้ารูปสี่เหลี่ยมจัตุรัส 5 หน้า และหน้ารูปแปดเหลี่ยมปรกติ 1 หน้า รวม 26 หน้า รูปทรงนี้มี 20 จุดยอด 44 ขอบ และเป็นทรงตันจอห์นสันหมายเลข 23 (Johnson solid: J23) และมีรูปร่างเหมือนไบคิวโพลาสี่เหลี่ยมจัตุรัสไจโรอีลองเกต (gyroelongated square bicupola: J45) ที่ตัดคิวโพลาสี่เหลี่ยมจัตุรัสข้างหนึ่งออกไป

**ดูเพิ่ม**
 คิวโพลาสามเหลี่ยมไจโรอีลองเกต (gyroelongated triangular cupola: J22)- คิวโพลาห้าเหลี่ยมไจโรอีลองเกต (gyroelongated pentagonal cupola: J24)

**แหล่งข้อมูลอื่น**
  title = Gyroelongated square cupola-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
คิวโพลาห้าเหลี่ยมไจโรอีลองเกต

คิวโพลาห้าเหลี่ยมไจโรอีลองเกต
คิวโพลาห้าเหลี่ยมไจโรอีลองเกต (gyroelongated pentagonal cupola) เป็นทรงหลายหน้า (polyhedron) ที่เกิดจากการนำคิวโพลาห้าเหลี่ยม (pentagonal cupola: J5) มาต่อเข้ากับแอนติปริซึมสิบเหลี่ยม (decagonal antiprism) ที่ฐานรูปสิบเหลี่ยม ทำให้มีหน้ารูปสามเหลี่ยมด้านเท่า 25 หน้า หน้ารูปสี่เหลี่ยมจัตุรัส 5 หน้า หน้ารูปห้าเหลี่ยมปรกติ 1 หน้า และหน้ารูปสิบเหลี่ยมปรกติ 1 หน้า รวม 32 หน้า รูปทรงนี้มี 25 จุดยอด 55 ขอบ และเป็นทรงตันจอห์นสันหมายเลข 24 (Johnson solid: J24) และมีรูปร่างเหมือนไบคิวโพลาห้าเหลี่ยมไจโรอีลองเกต (gyroelongated pentagonal bicupola: J46) ที่ตัดคิวโพลาห้าเหลี่ยมข้างหนึ่งออกไป

**ดูเพิ่ม**
 คิวโพลาสี่เหลี่ยมจัตุรัสไจโรอีลองเกต (gyroelongated square cupola: J23)- โรทันดาห้าเหลี่ยมไจโรอีลองเกต (gyroelongated pentagonal rotunda: J25)

**แหล่งข้อมูลอื่น**
  title = Gyroelongated pentagonal cupola-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
โรทันดาห้าเหลี่ยมไจโรอีลองเกต

โรทันดาห้าเหลี่ยมไจโรอีลองเกต
โรทันดาห้าเหลี่ยมไจโรอีลองเกต (gyroelongated pentagonal rotunda) เป็นทรงหลายหน้า (polyhedron) ที่เกิดจากการนำโรทันดาห้าเหลี่ยม (pentagonal rotunda: J6) มาต่อเข้ากับแอนติปริซึมสิบเหลี่ยม (decagonal antiprism) ที่ฐานรูปสิบเหลี่ยม ทำให้มีหน้ารูปสามเหลี่ยมด้านเท่า 30 หน้า หน้ารูปห้าเหลี่ยมปรกติ 6 หน้า และหน้ารูปสิบเหลี่ยมปรกติ 1 หน้า รวม 37 หน้า รูปทรงนี้มี 30 จุดยอด 65 ขอบ และเป็นทรงตันจอห์นสันหมายเลข 25 (Johnson solid: J25) และมีรูปร่างเหมือนไบโรทันดาห้าเหลี่ยมไจโรอีลองเกต (gyroelongated pentagonal birotunda: J48) ที่ตัดโรทันดาห้าเหลี่ยมข้างหนึ่งออกไป

**ดูเพิ่ม**
 ลำดับทรงตันจอห์นสัน
** คิวโพลาห้าเหลี่ยมไจโรอีลองเกต (gyroelongated pentagonal cupola: J24)
** ไจโรไบแฟสติเจียม (gyrobifastigium: J26)

**แหล่งข้อมูลอื่น**
  title = Gyroelongated pentagonal rotunda-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ไจโรไบแฟสติเจียม

ไจโรไบแฟสติเจียม
ไจโรไบแฟสติเจียม (gyrobifastigium) เป็นทรงหลายหน้า (polyhedron) ที่เกิดจากการนำปริซึมสามเหลี่ยม (triangular prism) สองอันมาต่อเข้าด้วยกันบนหน้ารูปสี่เหลี่ยมจัตุรัส โดยหันปริซึมอันหนึ่งไป ¼ รอบ ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 4 หน้า รวม 8 หน้า รูปทรงนี้มี 8 จุดยอด 14 ขอบ และเป็นทรงตันจอห์นสันหมายเลข 26 (Johnson solid: J26)
รูปทรงนี้สามารถจัดได้เป็น ไจโรไบคิวโพลาสองเหลี่ยม (digonal gyrobicupola) 

**ดูเพิ่ม**
 ลำดับทรงตันจอห์นสัน
** โรทันดาห้าเหลี่ยมไจโรอีลองเกต (gyroelongated pentagonal rotunda: J25)
** ออร์โทไบคิวโพลาสามเหลี่ยม (triangular orthobicupola: J27)

**แหล่งข้อมูลอื่น**
  title = Gyrobifastigium-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
สมการของการเคลื่อนที่

สมการของการเคลื่อนที่ คือ ชุดของสมการทางฟิสิกส์ที่ใช้สำหรับคำนวณ และ แก้ปัญหาการเคลื่อนที่แบบต่างๆ
ทั้งการเคลื่อนที่แนวตรง การเคลื่อนที่แบบโพรเจกไทล์ การเคลื่อนที่แบบวงกลม การเคลื่อนที่แบบฮาร์โมนิค
การเคลื่อนที่แบบโพรเจกไทล์ 
เป็นการเคลื่อนที่ผสมระหว่างในแนวราบ ซึ่งเคลื่อนที่ด้วย 
ความเร็วคงที่ กับแนวดิ่งซึ่งเคลื่อนที่แบบอิสระโดยมี 
ความเร่ง g = 10 m/s2 
1. ในแนวดิ่ง (แกน y ) 

ระยะที่ขึ้นได้สูงสุด  
2. ในแนวราบ (แกน x ) 
S = ut 
ระยะที่เคลื่อนที่ได้ตามแนวแกน x 

เวลาทั้งหมดในการเคลื่อนที่  
ความเร็วของวัตถุที่ตำแหน่งใด ๆ  
การเคลื่อนที่แบบวงกลม 
เป็นการเคลื่อนที่โดยมีแรงกระทำเข้าสู่ศูนย์กลางของวง 
กลม และจะเกิดความเร่งเข้าสู่ศูนย์กลาง ความเร็วจะมีค่า 
ไม่คงที่ เพราะมีการเปลี่ยนทิศทางการเคลื่อนที่ โดยความ 
เร็ว ณ ตำแหน่งใดจะมีทิศสัมผัสกับวงกลม ณ ตำแหน่งนั้น 
สูตรการเคลื่อนที่เป็นวงกลม 
1. ความเร็วเชิงเส้น (v) และความเร็วเชิงมุม  
v = ความเร็วเชิงเส้น หน่วยเป็น 
เมตร/วินาที 
**ความเร็วเชิงมุม หน่วยเป็น 
เรเดียล/วินาที 
T = คาบการเคลื่อนที่ หน่วยเป็น 
วินาที 
f = จำนวนรอบที่วัตถุเคลื่อนที่ได้ใน 
1 วินาที หน่วยเป็น เฮิรตซ์ (Hz) 
2. ความเร่งสู่ศูนย์กลาง 
ac = ความเร่งสู่ศูนย์กลาง หน่วยเป็น 
เมตร/วินาที2 
r = รัศมี หน่วยเป็น เมตร 
F = แรงสู่ศูนย์กลาง หน่วยเป็น นิวตัน (N) 
3. แรงสู่ศูนย์กลาง 
รถเลี้ยวโค้งบนถนนราบ แรงเข้าสู่ศูนย์กลาง จะเป็นแรง
เสียดทานสถิต (fs) ดังนั้น 

การเลี้ยวโค้งบนถนนเอียง 
วัตถุผูกเชือกแล้วแกว่งให้เป็นวงกลม 
การเคลื่อนที่เป็นวงกลมในแนวดิ่ง (โดยแตก  )
การโคจรของดาว 

r + h = รัศมีวงโคจร , T = คาบการหมุนของดาว
การเคลื่อนที่แบบหมุน 
ความเร็วเชิงมุม  มุมที่หมุนกวาดไป 
โมเมนต์ความเฉื่อย 
การเคลื่อนที่แบบ Simple Harmonic 
เป็นการเคลื่อนที่ของวัตถุกลับไปมา ผ่านตำแหน่งสมดุล 
เช่น การ สั่นของวัตถุที่ผูกกับสปริง หรือการแกว่งของลูกตุ้ม 
นาฬิกา เป็นต้น 
สปริง 
การแกว่งลูกตุ้ม 
วงกลม
โรงเรียนออกแลนด์แกรมมาร์

โรงเรียนออกแลนด์แกรมมาร์
โรงเรียนออกแลนด์แกรมมาร์ (Auckland Grammar School) เป็นโรงเรียนมัธยมศึกษา สำหรับนักเรียนชายอายุระหว่าง 13-18 ปี ตั้งอยู่เมืองออกแลนด์ ประเทศนิวซีแลนด์

**ที่ตั้งและสิ่งอำนวยความสะดวก**
โรงเรียนออกแลนด์แกรมมาร์ตั้งอยู่ในใจกลางเมืองออกแลนด์ ชานเมือง Newmarket โรงเรียนอยู่ใกล้กับทางด่วนและทางรถไฟ บนพื้นที่ 16 เฮคเตอร์ มีสิ่งอำนวยความสะดวกต่างๆ ได้แก่ ห้องประชุม สนามฮ็อกกี้ปูหญ้าเทียม สนามเทนนิสปูหญ้าเทียม สระว่ายน้ำ ติดตั้งเครื่องทำความร้อน สนามกีฬาหลายประเภท โรงยิมสองแห่ง ห้องดนตรี ห้องสมุด และอาคารสารสนเทศ  หลังใหม่ โรงเรียนมีศูนย์การศึกษากลางแจ้งของตัวเองอยู่ที่ Ohakune ซึ่งอยู่ห่างจากสนามสกีบนยอดเขา Mt Ruapehu 30 นาที

**หลักสูตรการศึกษา**
Auckland Grammar School เปิดสอนทั้งหลักสูตรเพื่อการสอบคัดเลือกระดับประ
เทศของนิวซีแลนด์ (NCEA) และหลักสูตรเพื่อการวัดผลสากลของ Cambridge International Exams (CIE)
การสอบ CIE จัดให้มีในระดับชั้น:
•	IGCSE (Year 11)
•	AS (Year 12)
•	A2/AS (Year 13)
วิชาที่เปิดสอนได้แก่ บัญชี ชีววิทยา ธุรกิจการเงิน เคมี การศึกษาคลาสสิก เศรษฐศาสตร์ ภาษาอังกฤษ ภาษาฝรั่งเศส ภูมิศาสตร์ กราฟิก ประวัติศาสตร์  ประวัติศาสตร์ศิลปะ ภาษาญี่ปุ่น ภาษาละติน ภาษาสเปน คณิตศาสตร์ (แคลคูลัส และสถิติ) ดนตรี ฟิสิกส์ ศิลปะปฏิบัติ พลศึกษา การออกแบบ และเทคโนโลยี

**จุดเด่น**
โรงเรียนส่งเสริมให้นักเรียนทุกคนพัฒนาความสามารถได้เต็มที่ในทุกระดับ การจัดชั้นเรียนจะแบ่งตามความสามารถทางวิชาการ โดยมีการจัดชั้นเรียนล่วงหน้าให้ในทุกระดับ

**กิจกรรมนอกหลักสูตร**
โรงเรียนมีกิจกรรมด้านวัฒนธรรมและกีฬาให้นักเรียนเลือกมากมาย และมักจะมีการเพิ่มกิจกรรมต่าง ๆ เพื่อสนองความต้องการและความสนใจของนักเรียน กิจกรรมต่าง ๆ ได้แก่ หมากรุก โต้วาที ละคร การศึกษาด้านไฟฟ้า ด้านภาพยนตร์ การทำหนังสือพิมพ์ ดนตรี การถ่ายภาพ ร้องเพลง ระบำพื้นเมืองชนเผ่าเมารี ซามัวและทองกา กิจกรรมกีฬาได้แก่ ไอคิโด แบดมินตัน บาสเกตบอล พายเรือแคนู คริกเก็ต จักรยาน ฟันดาบ เลี้ยงเหยี่ยว ฮ็อกกี กระโดดร่ม พายเรือ รักบี้ ดำน้ำ ฟุตบอล สควอช ว่ายน้ำ ปิงปอง เทนนิส ไตรกีฬา โปโลน้ำ ยกน้ำหนัก มวยปล้ำ แล่นเรีอยอต

**ความสัมพันธ์พิเศษกับโรงเรียนและนักเรียนต่างชาติ**
โรงเรียนออกแลนด์แกรมมาร์มีความสัมพันธ์ที่ดีกับโรงเรียนในฟิจิ ซามัว เวียดนาม ไทย เกาหลี ญี่ปุ่น ฮ่องกง ไต้หวัน จีน ออสเตรเลีย อาร์เจนตินา บราซิล เยอรมนี สหราชอาณาจักร สหรัฐอเมริกา และแคนาดา โรงเรียนมักจะรับนักเรียนแลกเปลี่ยนและกลุ่มทัศนศึกษาจากประเทศเหล่านี้

**สวัสดิการนักเรียน**
ผู้อำนวยการด้านนักเรียนต่างชาติร่วมกับเจ้าหน้าที่ให้การสนับสนุนด้านภาษาอังกฤษ เป็นผู้ดูแลสวัสดิการและความก้าวหน้าทางวิชาการของนักเรียนต่างชาติทุกคน  นอกจากนี้โรงเรียนยังจัดให้มีอาจารย์ที่ปรึกษาทำงานเต็มเวลาคอยให้การสนับสนุน

**ที่พัก**
นักเรียนสามารถเลือกได้ว่าต้องการที่พักแบบโฮมสเตย์หรือหอพัก
ข้อบังคับด้านภาษาอังกฤษ
นักเรียนต่างชาติทุกคนต้องสอบวัดระดับความสามารถภาษาอังกฤษ 
นักเรียนบางคนอาจต้องเข้าเรียนคอร์สปรับพื้นฐานภาษาอังกฤษก่อนจะเริ่มเรียนที่โรงเรียน Auckland Grammar

**ศิษย์เก่าที่มีชื่อเสียง**
 เอดมันด์ ฮิลลารี - นักสำรวจ- รัสเซลล์ โครว์ - นักแสดง
หมวดหมู่:โรงเรียนในประเทศนิวซีแลนด์
หมวดหมู่:ประเทศนิวซีแลนด์
อนุสรณ์สถาน

ไฟล์:F. Hilaire memorial day 2017.png|thumb|อนุสาวรีย์ ฟ. ฮีแลร์ ใน โรงเรียนอัสสัมชัญ
อนุสรณ์สถานหรืออนุสาวรีย์ คือสถานที่ หรืออาคาร ซึ่งก่อสร้างขึ้นเพื่อเป็นอนุสรณ์ ระลึกถึงเหตุการณ์ หรือคุณความดีของบุคคล ในอดีต
อนุสรณ์สถาน มักจะก่อสร้าง เป็น อาคารซึ่งมักใช้เป็นอาคารอเนกประสงค์ เช่นอาจมี พิพิธภัณฑ์ ห้องประชุม ลานอเนกประสงค์ ห้องจัดนิทรรศการ ส่วนประกอบพิธี หรือบริเวณบรรจุอัฐิ เป็นต้น

**อ้างอิง**
หมวดหมู่:สถาปัตยกรรม
หมวดหมู่:อนุสาวรีย์
วัดบุญวาทย์วิหาร

วัดบุญวาทย์วิหาร (langx|nod|110px) เป็นวัดที่มีประวัติความเป็นมาเก่าแก่ และเป็นวัดหลวงวัดแรกของจังหวัดลำปาง เดิมชื่อวัดกลางเมือง เป็นวัดที่ใช้ประกอบพิธีถือน้ำพิพัฒน์สัตยาของเจ้านายมาแต่โบราณ ต่อมาเมื่อปี พ.ศ. 2347 สมัยพระยาคำโสม เจ้าผู้ครองนครลำปางได้รื้อวิหารหลังเก่าแล้วสร้างใหม่ และเปลี่ยนชื่อเป็นวัดหลวงไชยสัณฐาน 
ต่อมาเจ้าบุญวาทย์วงศ์มานิต เจ้าผู้ครองนครลำปาง เห็นความทรุดโทรมลงมากจึงรื้อแล้วสร้างใหม่ และให้หล่อพระประธานองค์ใหม่คือ พระพุทธรุปพระเจ้าตนหลวง แล้วเปลี่ยนชื่อวัดใหม่ว่า วัดบุญวาทย์บำรุง ในปี พ.ศ. 2458 วัดบุญวาทย์ได้รับการยกฐานะขึ้นเป็นพระอารามหลวงสามัญชั้นตรี และได้รับพระราชทานนามใหม่ว่าวัดบุญวาทย์วิหาร 
วิหารหลวง สร้างเมื่อปี พ.ศ. 2455 มีลักษณะเป็นอาคารทึบ หลังคาจั่วฐานสูงกว่าวิหารล้านนา ซึ่งได้รับแบบจากวิหารในกรุงเทพฯ ตกแต่งภายในด้วยลายไทยภาคกลาง เหลือร่องรอยศิลปะล้านนาอยู่เพียงบางส่วน เช่น ตุงกระด้าง และค้ำยัน

**ความสำคัญ**
วัดแรกของจังหวัดลำปาง เป็นวัดที่ใช้ประกอบพิธีถือน้ำพิพัฒน์สัตยาของเจ้านายมาแต่โบราณ

**อ้างอิง == - http://www.watboonyawat.org/Watboonyawat/history.htm date=2007-10-09 
บุญวาทย์วิหาร
หมวดหมู่:สถานที่ที่ตั้งชื่อตามพระนามของเจ้านายฝ่ายเหนือ
บุญวาทย์วิหาร
วานี & จูน่า 3 หัวใจ ความหมายหนึ่งเดียว

วานี & จูน่า 3 หัวใจ ความหมายหนึ่งเดียว (Wanee & Junah) เป็นภาพยนตร์เกาหลีแนวโรแมนติก, melodrama จากประเทศเกาหลีใต้ ออกฉายในปี พ.ศ. 2544 (ที่ประเทศเกาหลีใต้) จัดจำหน่ายในประเทศไทยปี พ.ศ. 2545 โดยบริษัท บ๊อกซ์ ออฟ ฟัน จำกัด

**เนื้อเรื่องย่อ**
ลี วานี (Kim Hee-Sun) นักเขียนการ์ตูน animation อาศัยอยู่กับ คิม จูน่า นักเขียนนวนิยายไส้แห้ง (Joo Jin-Mo) มาหลายปีแล้ว แต่ทว่าความสัมพันธ์ของทั้งคู่กลับถอยหลังลงไปเรื่อยๆ ยิ่งอยู่ด้วยกันก็ยิ่งเหมือนจะไม่เข้าใจกันมากขึ้นเรื่อยๆ สาเหตุก็เป็นเพราะความหลังฝังใจของวานี แต่จูน่าก็พยายามอย่างที่สุดที่จะรักษาความรักระหว่างเขาและเธอไว้ ผลสุดท้ายความรักของทั้งคู่จะจบลงเช่นไร...

**เกร็ดละคร**
อดีตเป็นบทเรียนอันล้ำค่าสำหรับเราทุกคน แต่หากเราไม่อาจก้าวข้ามอดีตอันขมขื่นไปได้ ชีวิตย่อมไม่อาจจะพบกับความสุข หนังเล่าเรื่องผ่านการดำเนินชีวิตของคนคู่หนึ่งซึ่งตกลงปลงใจจะใช้ชีวิตคู่ด้วยกัน หากแต่ว่าฝ่ายหนึ่งไม่อาจรักอีกฝ่ายได้เช่นเดียวกัน แล้วชีวิตคู่ของทั้งสองจะมีความสุขได้อย่างไร นอกจากนี้ยังได้มีการนำ animation มาสอดแทรกความหมายของรักของตัวละครอีกด้วย

**แหล่งข้อมูลอื่น**
  Wanee & Junah at AsianDB-  Wanee & Junah at IMDB-  Wanee & Junah at HanCinema-  Wanee & Junah date=2007-08-17  at JKdramas
หมวดหมู่:ภาพยนตร์เกาหลี
หมวดหมู่:ภาพยนตร์ที่ออกฉายในปี พ.ศ. 2544
รักต่างมิติ

รักต่างมิติ (Ditto) เป็นภาพยนตร์เกาหลีแนวโรแมนติก จากประเทศเกาหลีใต้ ออกฉายในปี พ.ศ. 2543 (ที่ประเทศเกาหลีใต้) จัดจำหน่ายในประเทศไทยปี พ.ศ. 2546 โดยบริษัท มูวี่ดิสค์ จำกัด

**เนื้อเรื่องย่อ**
โซอุน ( Kim Ha-Neul) และ อิน ( Yoo Ji-Tae) ศึกษาอยู่ในมหาวิทยาลัยเดียวกัน บังเอิญได้พูดคุยกันผ่านเครื่องเล่นวิทยุสื่อสารสมัครเล่น เธอและเขาต่างก็เป็นเพื่อนคุยที่ดีต่อกัน แต่ทว่าจะเป็นเช่นไรเมื่อเธออยู่ในปี ค.ศ. 1979 ส่วนเขาอยู่ในปี ค.ศ. 2000

**เกร็ดละคร**
เมื่อคุณต้องเจอกับความผิดหวังตั้งแต่ยังไม่ได้เริ่มต้น คุณจะทำเช่นไร ตัวละครนางเอกสะท้อนแนวคิดของผู้ที่ยอมรับต่อชะตากรรมแต่ไม่ยอมสิ้นหวัง เพราะชีวิตยังต้องดำเนินต่อไป

**แหล่งข้อมูลอื่น**
  Ditto at AsianDB-  Ditto at IMDB
หมวดหมู่:ภาพยนตร์เกาหลีใต้
หมวดหมู่:ภาพยนตร์ที่ออกฉายในปี พ.ศ. 2543